Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 359

Melléklet a 81/2009. (X. 2.) OGY határozathoz IDÕSÜGYI NEMZETI STRATÉGIA ELÕSZÓ Az Idõsügyi Nemzeti Stratégia elkészítésének indokoltsága A XXI. század egyik legpozitívabb eredménye a születéskor várható élettartam meghosszabbodása. A fejlett országokban ez az egyik legnagyobb társadalmi siker – és egyben a legnagyobb kihívás is. E kihívásra reagálva Magyarországon is szükséges az idõspolitika kialakítása, az Idõsügyi Nemzeti Stratégia (a továbbiakban: Stratégia) elkészítése,melynekhosszútávú célkitûzései– tekintettel arra, hogy igen sokrétû és átfogó változásokravan szükség – 2034-ig kerülnek megfogalmazásra. Ebben az anyagban a cselekvés iránya, az elérendõ célállapot, valamint a célállapot eléréséhez szükséges fejlesztendõ területek kerülnek meghatározásra. A 2034-re kitûzött célok eléréséhez szükséges rövidebb idõintervallumban megfogalmazott cselekvési tervek kidolgozása is a késõbbiekben. A célkitûzés megvalósításához rendelkezésre álló idõkeretet célszerû két ütemtervre bontani, ahol az I. ütemterv 2010–2022-ig, a II. ütemterv pedig 2023–2034-ig tervezhetõ úgy, hogy több, párhuzamosan folyó cselekvési tervvel valósuljon meg a szükséges fejlesztés. Így biztosítható, hogy a Stratégia megvalósításának ütemezése követni tudja az ország gazdasági fejlõdését, alkalmazkodjon a társadalom- és gazdaságpolitikához, lehetõséget biztosítva a mindenkori kormánynak arra, hogy az aktuális gazdasági-társadalmi környezethez viszonyulva határozza meg a fejlesztéshez szükséges beavatkozási feladatokat. A stratégiaalkotás folyamatának lépései Általánosságban elmondható, hogy a stratégiák elkészítése és kivitelezése többlépcsõs folyamat. A stratégiaalkotás elsõ lépésében a helyzetfeltárás és a problémák, fejlesztendõ területek számbavételét követõen az elérendõ célok kerülnek megfogalmazásra. Jelen dokumentum egyik legfontosabb feladata tehát az eszmei-ideológiai célok, azaz * A határozatot az Országgyûlés a 2009. szeptember 28-i ülésnapján fogadta el. a jövõkép(célállapot), más néven misszió (küldetés) felvázolása.A jövõképegyben meghatározza azt a mozgásteret is, amelyet a következõ lépésben a prioritások megfogalmazásakor kell figyelembe venni. A misszió (küldetés) megfogalmazása, majd az ebbõl kialakított prioritások meghatározását követõ harmadik lépés a megvalósítás érdekében cselekvési tervek kidolgozása. Negyedik lépés a cselekvési tervek kidolgozását követõen, hogy hogyan, mi módon történik a cselekvési tervekben megfogalmazott feladatok gyakorlati megvalósítása. A megvalósítást követõen szükséges a gyakorlati eredmény ellenõrzése (monitoring), amely lehetõvé teszi, hogy a kitûzött célok és a megvalósulás eredménye összevethetõ legyen, s ha szükséges további lépések kerüljenek megfogalmazásra a cél elérése érdekében. A Stratégia jelenleg a stratégiakészítés elsõ lépését tartalmazza. Elõzmények Magyarországon – noha több jó kezdeményezés történt az elmúlt idõszakban – az idõspolitika átfogó tervezése még nem történt meg. A mostani Stratégia elkészítését kormányokon átívelõ, több éve tartó kutatások, elemzések, mûhelymunkák elõzték meg: Idõsügyi Charta – melynek alapvetõ elvei képezik jelen Stratégia vezérfonalát –, Kormányzati Idõsügyi Nemzeti Cselekvési Terv, Nyugdíjasok Országos Képviselete 4 éves Érdekvédelmi Stratégiája, Javaslat Nemzeti Idõsügyi Stratégia megalkotására. Szakterületi munka-csoportok tevékenysége 2008-ban az Idõsügyi Tanács által delegált tagok, illetve szakértõk 14 tematikus munkacsoportot alkottak egy-egy szakterülethez kapcsolódva. E szakterületek az idõsek életkörülményét, életminõségét illetõen leginkább meghatározó szolgáltató és védelmi rendszereket vették figyelembe. A szakterületi munkacsoportok tevékenysége felölelte a jogbiztonság, kommunikáció, nyilvánosság, képzés, élethosszig tartó tanulás, egészségügy, rehabilitáció, mentális egészség, szociális ellátások, nyugdíjügy, foglalkoztatás, kultúra-közmûvelõdés, sport-rekreáció, strukturált szabadidõ-eltöltés, esélyegyenlõség, társadalmi kirekesztõdés megelõzése, életútmodell, önkéntesség, generációk közötti együttmûködés területeit és kapcsolódási pontjait. A szakterületi munkacsoportok által elkészített tanulmányokból és a fentebb felsorolt háttéranyagokból került összeállításra a Stratégia. A Stratégia felvázolja azt a legszélesebb értelemben vett jövõképet (célállapotot), amely felé a korszerû idõspolitika halad, nagy hangsúlyt helyezve az idõsödési folyamat menedzsmentjére. Kapcsolódás a nemzetközi idõsügyi politikákhoz Az Idõsügyi Nemzeti Stratégiában foglaltak összhangban vannak az ENSZ alapelveivel, az Európai Unió törekvéseivel, a Társadalmi Befogadásról szóló közös Memorandummal, a Lisszaboni Stratégiával, a Berlini Nyilatkozattal, az AGE vezérelveivel, az Európai Szociális Chartával, a magyarországi Idõsügyi Chartával, az Európai Bizottság Közleményével, melyet a Tanácshoz, az Európai Parlamenthez és a Gazdasági és Szociális Bizottsághoz intézett, valamint az Öregedésrõl szóló Madridi Nemzetközi Cselekvési Tervvel, az ENSZ Egészségügyi Szervezete, a WHO által 2001-ben publikált, az idõsügyi politikát meghatározó alapdokumentumával, melynek címe az Aktív Idõskor (Active Ageing – Policy Framework). Ez utóbbi dokumentum azért jelentett igazi áttörést, s azért meghatározó ma is idõsügyben, az idõsödéspolitikák alakításában, mert elõször gondolkodik az idõs emberrõl a maga emberi teljességében. A figyelmet az emberi élet kiteljesedésére fordítja, és nem kizárólag a szociális és egészségügyi vonatkozásokra szûkíti le. A különféle vélemények és nézetek beépülése a Stratégiába A Stratégia építeni kívánt az idõsek véleményére, az idõsellátáshoz kapcsolódó gyakorlati szakemberek tudására, a meglévõ hazai és adaptálható külföldi „jó gyakorlatokra” annak érdekében, hogy az itt megfogalmazott irányelvek a gyakorlati munkában alkalmazhatóklegyenek. Az itt megfogalmazott idõspolitikai jövõkép, a célok elérését szolgáló fejlesztendõ területek számbavétele mind pro-aktív (megelõzõ), mind reaktív megközelítéseket tartalmaznak. A fejlesztendõ területek figyelembevételével a konkrét cselekvési tervek kidolgozása így a jövõben tág teret és együttmûködést kínál a visszacsatolásra, a vélemények ütköztetésére az idõsügy modernizálása érdekében – a Stratégia keretében megfogalmazottak alapján. A Stratégia elfogadása és az azt követõ lépések – cselekvési tervek A Stratégia állami, társadalmi, politikai és egyéni szinten határozza meg a fejlesztendõ területeket. A Stratégia tartalmaz néhány konkrét javaslatot, melyeket javasolt azonnal, 2009-ben elkezdeni megvalósítani. Ugyanakkor fontos kiemelni, hogy a Stratégiában foglaltak komplex gyakorlati végrehajtását 2010-tõl lehet megkezdeni – cselekvési tervek kidolgozásával. 1. BEVEZETÉS Hamburgi Nyilatkozat „Korunkban több idõs ember él a Földön, mint bármikor ezelõtt, és arányuk a lakosság egészéhez viszonyítva tovább növekszik. Ezek az idõs felnõttek nagymértékben hozzá tudnak járulni a társadalom fejlõdéséhez.” – fogalmazódott meg az UNESCO 1997-es, Hamburgi Nyilatkozatában. Az idõsek demográfiai adatai Az idõsek száma az elmúlt 40 év alatt az Európai Unióban majdnem megduplázódott, az elõrejelzésekszerint az idõsek arányaa társadalmikorcsoportokonbelül2010-re eléria 27%-ot. A legdinamikusabbannövekvõkorcsoporta „nagyon idõsek” (80 évesnél idõsebbek) csoportja. Jelentõs nemi különbségek vannak a várható átlagos élettartamban, jellemzõ az idõsödés elnõiesedése, amely azt eredményezi, hogy jóval több az idõs nõ, mint idõs férfi. Bár Magyarország az EU átlagához képest a születéskor várható élettartamot tekintve még nem zárkózott fel, a tendencia nálunk is azonos. A születéskor várható élettartam 2007-ben férfiak esetében 69,19 év volt, a nõknél 77,34 év, az EU-átlagtól az elmaradás nõk esetén 4,5 év, férfiak esetén 6,5 év. (Forrás: EUROSTAT) Az idõskor fogalma Fontos kérdés, hogy kit tekintünk idõsnek? Az idõskor fogalomköre különbözõ dimenziókban eltérõen értelmezhetõ. Az, hogy ki milyen idõs, kifejezhetõ az évek számával (kronológiai életkor), de a biológiai életkor például ettõl eltérõ lehet, hiszen ez az egészségi állapot függvénye. Beszélhetünk pszichológiai életkorról, arról, hogy ki milyen idõsnek érzi saját magát, vagy szociológiai életkorról, amelyen azt értjük, hogy a társadalom milyen idõsnek tart valakit. Az idõskorról beszélve szükséges a történelmi sajátosságainkról is említést tenni, hiszen a történelmi meghatározottság is fontos szempont, mivel a befutott életpálya erõsen befolyásolja az idõsek korcsoportjainak helyzetét, még ha az egyének társadalmi helyzete különbözõ is. Például a ma 75 év felettiek átélték a háborút, majd az 50-es években õk építették fel a lerombolt országot, átélték 1956-ot, a kádári korszakban töltötték életük nagyobbik hányadát. A ma 65–74 éves korosztály a II. világháború elõtt vagy alatt született, gyerekként élte át a háborút, sokan vesztették el szüleiket felnõttkoruk elõtt. Gyerekként élték meg az 50-es éveket, a kádári korszakban kezdtek dolgozni. Szocializációjuk során az állami szerepvállalás jelentette az ingyenes oktatást, az egészségügyi és szociális ellátást, az olcsó bérû állami lakást, a közszolgáltatást. Ez a korosztály nagy arányban vesztette el munkahelyét a rendszerváltozást követõen, sok mai idõs ember életpályája megszakadt a kilencvenesévektõl és az újrakezdés gondot okozott szinte az egész generációnak.Új feltételeket diktált a piacgazdaság, sokan a középosztályi szintrõl alacsonyabbra kerültek és a korcsoport egy része mélyszegénységbe jutott. Az 57–64 éves korosztály tagjai az ötvenes évek tájékán születettek, õk az úgynevezett Ratkó-korszak népes korcsoportja. A korcsoportnak volt esélye az újrakezdésre a rendszerváltozás után, mégis sokan nyugdíjba kerültek vagy egészségi állapotuk alapján kérték a rokkantsági nyugdíj megállapítását. Magyarországon jelenleg a nyugdíjrendszer szempontjából 62. életévük betöltésétõl számít idõsödõnek az ember, míg foglalkoztatáspolitikai oldalról már a 45. életév betöltésétõl. Jól követhetõ tehát, hogy az „idõs kor” értelmezése több vonatkozásban is tárgyalható. A nyugat-európai országokban általánosságban 65–67 éves kortól tekintik idõsnek az ott élõket. Idõsek a WHO szerint Az Idõsügyi Nemzeti Stratégiában az Egészségügyi Világszervezet életkor szerinti felosztását használjuk. E felosztásban a 60–74 év közöttiek az idõsödõk, a 75–89 évesek az idõsek és a 90 év fölötti személyek a nagyon idõsek – magyar fordításban a nem egészen jól hangzó „aggok”. A Stratégia szempontjábóle három korcsoportotegyüttesen tekintjük idõseknek, bár a hazai munkaerõ-piaci sajátosságok okán – e szakterület vonatkozásában – már a 45 éven felüliek is szeniorokként kezelendõk.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes